3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์และบริการ

บริษัทฯ เป็นผู้ผลิตและจำหน่ายเสื้อผ้าสำเร็จรูปทั้งในและต่างประเทศ
ภายใต้เครื่องหมายการค้าชั้นนำซึ่งเป็นที่รู้จักกันทั้งในและต่างประเทศ
รวมทั้งสินค้าที่เป็นแบรนด์เนมและเฮ้าส์แบรนด์ของในเครือสหพัฒน์ฯ ได้จำแนกประเภทดังนี้

-   ผลิตภัณฑ์เสื้อผ้าบุรุษ ภายใต้เครื่องหมายการค้า ARROW, LACOSTE, BSC 2001

-   ผลิตภัณฑ์เสื้อผ้าสตรี ภายใต้เครื่องหมายการค้า ARROW, LACOSTE, ST.ANDREWS

-   ผลิตภัณฑ์เสื้อผ้าเด็ก ภายใต้เครื่องหมายการค้า LACOSTE, ST.ANDREWS

-   ผลิตภัณฑ์ชุดว่ายน้ำ ภายใต้เครื่องหมายการค้า STREAM LINE, ELLE, ARENA , BSC

นอกจากนี้บริษัทฯ ยังเป็นผู้ผลิต ชุดกีฬา, Tracksuit, Blazer, Jacket และชุดนอน
ภายใต้เครื่องหมายการค้ารับอนุญาต และตามคำสั่งซื้อของลูกค้า

บริษัทฯ มีสำนักงานใหญ่ที่กรุงเทพฯ และโรงงานในส่วนภูมิภาคอีก 3 แห่ง โดยโรงงานแต่ละแห่ง

ผลิตสินค้าดังนี้

  ----------------------- --------------------- -------------------------
                          สถานที่ตั้ง               ผลิตภัณฑ์

  สำนักงานใหญ่              กรุงเทพมหานคร          ผลิตเสื้อผ้าบุรุษ และชุดว่ายน้ำ

  โรงงานลำพูน              จังหวัดลำพูน             ผลิตเสื้อผ้าบุรุษ และสตรี

  โรงงานกบินทร์บุรี           จังหวัดปราจีนบุรี          ผลิตเสื้อผ้าบุรุษ และถักผ้ายืด

  โรงงานเวลโกรว์           จังหวัดฉะเชิงเทรา        ผลิตเสื้อผ้าบุรุษและสตรี
  ----------------------- --------------------- -------------------------

สิทธิอื่น ๆ

อายุและผลการสิทธิบัตร เครื่องหมายการค้า ใบอนุญาต สัมปทานและสิทธิพิเศษอื่น ๆ
ที่มีความสำคัญต่อการดำเนินงานของบริษัท

- เครื่องหมายการค้า “ARROW” เป็นสัญญาซึ่งทำระหว่างบริษัท ประชาอาภรณ์ จำกัด (มหาชน)
กับบริษัท ธนูลักษณ์ จำกัด (มหาชน) โดยทำสัญญาครั้งละ 5 ปี ซึ่งสัญญาจะหมดอายุในปี 2547

(โดยจะชำระค่า ROYALTY เป็นรายเดือน)

- เครื่องหมายการค้า “LACOSTE” เป็นสัญญาที่ทำระหว่าง บริษัท ประชาอาภรณ์ จำกัด (มหาชน)
กับ Devanlay S.A., โดยทำสัญญาครั้งละ 3 ปี ซึ่งสัญญาจะหมดอายุในปี 2547 (โดยจะชำระค่า
ROYALTY เป็นรายไตรมาส)

- เครื่องหมายการค้า “ ELLE” เป็นสัญญาซึ่งทำระหว่าง บริษัท ประชาอาภรณ์ จำกัด (มหาชน)
กับบริษัท สหพัฒนาอินเตอร์โฮลดิ้ง จำกัด (มหาชน) โดยทำสัญญาครั้งละ 2 ปี
ซึ่งสัญญาจะหมดอายุในปี 2548 (โดยจะชำระค่า ROYALTY เป็นรายเดือน)

- เครื่องหมายการค้า “ BSC” เป็นสัญญาซึ่งทำระหว่าง บริษัท ประชาอาภรณ์ จำกัด (มหาชน)
กับบริษัท ไอ.ซี.ซี.อินเตอร์เนชั่นแนล จำกัด (มหาชน) โดยทำสัญญาครั้งละ 3 ปี
ซึ่งสัญญาจะหมดอายุในปี 2549

(โดยจะชำระค่า ROYALTY เป็นรายเดือน)

บัตรส่งเสริมการลงทุน

บริษัทฯ ได้รับสิทธิและประโยชน์จากบัตรส่งเสริมการลงทุนตาม พ.ร.บ.ส่งเสริมการลงทุน พ.ศ.
2520 ในกิจการประเภท 3.2 การทอหรือถักผ้า และประเภท 3.6 การผลิตเสื้อผ้าสำเร็จรูป
ซึ่งได้รับสิทธิประโยชน์ ตามมาตรา 25, 26, 31, 34, 35 (2), (3), (4) และมาตรา 37

- มาตรา 31 บริษัทฯ ได้รับยกเว้นภาษีเงินได้นิติบุคคล

: สาขาลำพูน ได้รับยกเว้นภาษีเงินได้นิติบุคคล เป็นเวลา 8 ปี นับตั้งแต่วันที่เริ่มมีรายได้

ตั้งแต่วันที่ 12 พฤษภาคม 2547 ถึง 11 พฤษภาคม 2555

:สาขากบินทร์บุรี ได้รับยกเว้นภาษีเงินได้นิติบุคคล เป็นเวลา 8 ปี นับตั้งแต่วันที่เริ่มมีรายได้

ตั้งแต่วันที่ 3 มกราคม 2540 ถึง 2 มกราคม 2548

:สาขาเวลโกรว์ ได้รับยกเว้นภาษีเงินได้นิติบุคคล เป็นเวลา 7 ปี นับตั้งแต่วันที่เริ่มมีรายได้

ตั้งแต่วันที่ 5 กุมภาพันธ์ 2541 ถึง 4 กุมภาพันธ์ 2548

-   มาตรา 35 (2)
    บริษัทได้รับลดหย่อนภาษีเงินได้นิติบุคคลในอัตราร้อยละห้าสิบของอัตราปกติมีกำหนด 5 ปี
    นับจากวันที่พ้นกำหนดระยะเวลาตามมาตรา 31 เฉพาะสาขาลำพูน, กบินทร์บุรี

ในการใช้สิทธิและประโยชน์บริษัทจะต้องปฏิบัติตามเงื่อนไขที่เกี่ยวกับสิทธิและประโยชน์ตามที่ได้รับ

3.2 การตลาดและภาวะการแข่งขัน

ตลาดในประเทศ

จากการที่ธุรกิจของบริษัทอยู่ในอุตสาหกรรมแฟชั่น สร้างความต้องการของตลาดสินค้าแฟชั่น
บริษัทได้เร่งพัฒนาการออกแบบดีไซน์ที่เหนือคู่แข่ง
เพื่อตอบสนองความต้องการของลูกค้าที่เปลี่ยนแปลงอยู่ตลอดเวลา
โดยทีมงานดีไซน์ได้ศึกษาติดตามตลาดแฟชั่นในปัจจุบันและแนวโน้มแฟชั่น เพื่อพัฒนารูปแบบให้ทันสมัย
สร้างความหลากหลายในผลิตภัณฑ์ พัฒนาในเชิงรุกเพื่อสร้างความพึงพอใจแก่ลูกค้า

แม้ว่าปัจจุบันมีการนำเข้าเสื้อผ้าสำเร็จรูปจากต่างประเทศมาจำหน่ายในไทยมากขึ้น บริษัทฯ
เชื่อว่ามีความได้เปรียบในด้านชื่อเสียงและประสบการณ์ด้านการผลิตมานานกว่า 25 ปี
และเชื่อมั่นว่าบริษัทผลิตสินค้าที่มีคุณภาพมาตรฐานสากล ซึ่งลูกค้าคำนึงถึงคุณภาพสินค้ามากกว่าราคา
ทำให้บริษัทสามารถรักษาฐานลูกค้าในประเทศไว้ได้
อีกทั้งบริษัทได้ตระหนักถึงความสำคัญในการบริหารสินค้าที่มีลิขสิทธิ์อย่างมีประสิทธิภาพ

ตลาดต่างประเทศ

ในปี 2547 สภาพตลาดสำหรับการส่งออกทางด้านสิ่งทอและเสื้อผ้าสำเร็จรูป
มีอัตราการเติบโตเพิ่มขึ้น ซึ่งมีสภาพการส่งออกที่ดีขึ้นกว่าปี2546
โดยส่วนใหญ่ตลาดส่งออกที่เป็นลูกค้าที่สำคัญสำหรับประเทศไทยก็ยังคงเป็นสหรัฐอเมริกา
สหภาพยุโรป และญี่ปุ่น ตามลำดับ
และในปีที่ผ่านมาการส่งออกไปยังตลาดสหรัฐอเมริกามีอัตราการเติบโตอยู่ที่ 9.92% (ปี 2546
เท่ากับ -3.10%) สหภาพยุโรปมีอัตราการเติบโต 18.39% (ปี 2546 เท่ากับ -12.09%)
และญี่ปุ่นมีอัตราการเติบโต 12.11% (ปี 2546 เท่ากับ 6.91%)

สำหรับในปี พ.ศ.2548 ระบบโควต้าสำหรับสิ่งทอ
และเสื้อผ้าสำเร็จรูปจะหมดไปตามข้อตกลงการค้าของ WTO
ทำให้ผู้ผลิตไม่ต้องกังวลเรื่องโควต้าในการส่งออกอีกต่อไป แต่ก็จะมีการเจรจาทวิภาคี หรือ FTA
ระหว่างประเทศเกิดขึ้น ทำให้ผู้ผลิตต้องมีการปรับตัวกับสิ่งที่มีการเปลี่ยนแปลงนี้
และที่กำลังจะเกิดขึ้นในอนาคต เช่น ลูกค้าในสหรัฐอเมริกา เมื่อระบบโควต้าถูกยกเลิกไป
ทำให้ลูกค้ามีการปรับตัวในการเลือกผู้ผลิตที่มีกำลังการผลิตที่มากพอสำหรับการสั่งซื้อสินค้าของตัวเอง
ซึ่งแต่เดิมลูกค้าอาจจะต้องพิจารณาว่าผู้ผลิตมีโควต้าหรือไม่ ซึ่งจากปัจจัยต่างๆ
ในตลาดโลกที่มีการเปลี่ยนแปลง

บริษัทฯ
เล็งเห็นถึงความสำคัญที่จะต้องมีการปรับเปลี่ยนกลยุทธ์ทางการตลาดสำหรับตลาดต่างประเทศ
โดยมุ่งเน้นตลาดที่ต้องการคุณภาพสินค้าที่สูง และต้องการความแตกต่างในตัวสินค้า เป็นลักษณะที่เป็น
Niche MARKET ซึ่งทำให้ไม่ต้องแข่งขันทางด้านราคาสินค้ากับประเทศคู่แข่งขันอย่างเช่น
จีนและเวียดนาม เป็นต้น นอกจากนั้นบริษัทฯได้มีนโยบายในการเพิ่มประสิทธิภาพในการผลิต
มีการค้นคว้าพัฒนาสินค้าใหม่ ๆ
และปรับปรุงในการผลิตสินค้าให้เป็นมาตรฐานสากลเป็นที่ยอมรับของลูกค้า

ช่องทางการจัดจำหน่าย 

บริษัทฯ ได้จำหน่ายสินค้าให้กับบริษัท ไอ.ซี.ซี. อินเตอร์เนชั่นแนล จำกัด (มหาชน)
ซึ่งเป็นลูกค้ารายใหญ่ ของบริษัท โดยถือเป็นบริษัทชั้นนำและมีศักยภาพในการทำการตลาดในประเทศ
เป็นผู้จัดจำหน่ายรายใหญ่ให้กับห้างสรรพสินค้าทั่วไป และร้านค้าตามศูนย์การค้า พร้อมกันนี้บริษัทฯ
ยังได้จำหน่ายตรงให้กับลูกค้าภายในประเทศด้วย เพื่อเป็นการเพิ่มช่องทางการจัดจำหน่าย

ด้านการตลาดต่างประเทศบริษัทฯ จะจำหน่ายผ่าน Trading Firm
และจำหน่ายตรงให้กับลูกค้าทั้งในสหรัฐอเมริกา ยุโรป และเอเชีย

แนวโน้มภาวะอุตสาหกรรม และการแข่งขัน

ในปี 2547 อุตสาหกรรมสิ่งทอและเครื่องนุ่งห่มมีมูลค่าการส่งออกขยายตัวเพิ่มขึ้นกว่าปี 2546
ขณะเดียวกันมูลค่าการนำเข้าในหมวดสิ่งทอและเครื่องนุ่งห่มก็เพิ่มขึ้นเช่นกัน
โดยเฉพาะการนำเข้าเพิ่มขึ้นของเสื้อผ้าสำเร็จรูป และแนวโน้มปี 2548
คาดว่าจะมีการแข่งขันค่อนข้างรุนแรงอยู่ บริษัทฯ
ได้พัฒนาธุรกิจในเชิงรุกเพื่อให้สอดรับกับนโยบายภาครัฐที่ผลักดันให้ประเทศไทยสู่การเป็นกรุงเทพเมืองแฟชั่น
บริษัทฯ มุ่งมั่นในการผลิตสินค้าที่มีคุณภาพมาตรฐานสากล
ซึ่งเป็นสิ่งสำคัญในการรักษาชื่อเสียงและความน่าเชื่อถือของบริษัท
โดยมีการควบคุมและตรวจสอบคุณภาพวัตถุดิบไปจนถึงกระบวนการผลิต
รวมถึงการพัฒนาบุคลากรและลงทุนในด้านเทคโนโลยี่การผลิตอย่างสม่ำเสมอ
พัฒนาเครื่องจักรให้มีความทันสมัย เพราะกระบวนการผลิตเกี่ยวข้องกับการกำหนดราคาสินค้าด้วย
กระบวนการผลิตทันสมัย อาจทำให้สินค้าที่ผลิตได้มาตรฐานและมีต้นทุนที่ถูกด้วยเช่นเดียวกัน บริษัทฯ
ได้พัฒนาขีดสามารถในการผลิตอย่างสม่ำเสมอ
พร้อมเชื่อมั่นว่าสินค้าที่ผลิตภายในประเทศมีคุณภาพที่ทัดเทียมกับที่ผลิตในต่างประเทศ
สามารถตอบสนองความต้องการลูกค้าได้เป็นอย่างดี

“สินค้ามาตรฐาน สร้างความพึงพอใจ”

ตลาดเสื้อผ้าสำเร็จรูปเป็นตลาดที่มีการแข่งขันสูง ต้องใช้แรงงานในการผลิต
ทำให้เสียเปรียบคู่แข่งขันในเรื่องของค่าแรงที่ต่ำกว่า เช่น จีน เวียดนาม ดังนั้นบริษัทฯ
จึงมีการปรับกลยุทธ์ทางการค้า เพื่อให้สามารถรักษาส่วนแบ่งทางการตลาด
โดยสินค้าบางประเภทของบริษัทหลีกเลี่ยงการแข่งขันในเรื่องราคา
แต่มุ่งเน้นการยกระดับคุณภาพของสินค้าให้สูงขึ้นทดแทน เช่น จัดหาวัตถุดิบที่ได้ระดับมาตรฐานสากล
เป็นวัตถุดิบเฉพาะของบริษัท เป็นต้น
พร้อมทั้งเชื่อว่าสินค้าของบริษัทอยู่ในเทรนด์ความนิยมและเป็นสินค้าที่มีคุณภาพ
โดยมีการพัฒนาฝีมือแรงงานและความชำนาญให้กับพนักงาน ควบคุมดูแลการผลิต
และสรรหาวัตถุดิบจากแหล่งที่เชื่อถือได้ เพื่อให้สินค้าของบริษัทมีคุณภาพ คุ้มค่ากับราคา
เป็นที่ยอมรับของลูกค้า

ความต้องการและความพึงพอใจของลูกค้าเป็นสิ่งสำคัญสำหรับองค์กร
เป็นแรงผลักดันและเป็นกุญแจสำคัญในการปรับปรุงคุณภาพให้ประสบความสำเร็จได้
และเนื่องจากความต้องการของลูกค้าไม่เคยหยุดนิ่ง บริษัทจึงต้องตอบสนองความต้องการของลูกค้า
และประเมินความต้องการของลูกค้าล่วงหน้า
เพื่อจัดหาวิธีการตอบสนองความต้องของลูกค้าในเชิงรุก
อยู่เหนือความคาดหวังของลูกค้าได้ตลอดเวลา พร้อมกับความคุ้มค่าด้วย
สุดท้ายก็คือความประทับใจในสินค้าและบริการ

3.3 การจัดผลิตภัณฑ์และบริการ

ปัจจุบันบริษัทฯ มีสำนักงานใหญ่ และโรงงานสาขาอีก 3 แห่ง คือ

สำนักงาน + โรงงาน - 666 ถ.พระราม 3 แขวงบางโพงพาง เขตยานนาวา กรุงเทพฯ 10120

ผลิต : เสื้อผ้าบุรุษ และชุดว่ายน้ำ

สาขาลำพูน - 77 หมู่ที่ 6 ถ.ลำปาง-เชียงใหม่ ต.บ้านกลาง อ.เมือง ลำพูน 51000

ผลิต : เสื้อผ้าบุรุษ และสตรี

สาขากบินทร์บุรี - 216 หมู่ที่ 5 ถ.สุวรรณศร ต.นนทรี อ.กบินทร์บุรี ปราจีนบุรี 25240

ผลิต : เสื้อผ้าบุรุษ และผ้ายืด

สาขาเวลโกรว์ - 114 หมู่ 5 ต.บางสมัคร อ.บางปะกง ฉะเชิงเทรา 24180

ผลิต : เสื้อผ้าบุรุษ และสตรี

กำลังการผลิตและปริมาณการผลิต

+-----------------------+--------------+---------------+--------------+
|                       | ปี 2547       | ปี 2546        | ปี 2545       |
+-----------------------+--------------+---------------+--------------+
| กำลังการผลิต (หน่วย :    | 1,335,500    | 1,574,930     | 1,422,889    |
| ตัว)                   |              |               | 84,775       |
|                       | 171,660      | 172,400       |              |
| - เสื้อผ้าบุรุษ            |              |               | 457,822      |
|                       | 360,000      | 420,000       |              |
| - เสื้อผ้าสตรี            |              |               | 180,065      |
|                       | 162,000      | 178,198       |              |
| - ชุดว่ายน้ำ             |              |               |              |
|                       |              |               |              |
| - ชุดเด็ก               |              |               |              |
+-----------------------+--------------+---------------+--------------+
| รวม                   | 2,029,160    | 2,345,528     | 2,145,531    |
+-----------------------+--------------+---------------+--------------+
| ปริมาณการผลิตจริง        | 1,383,919    | 1,296,809     | 1,206,641    |
|                       |              |               | 91,326       |
| - เสื้อผ้าบุรุษ            | 302,985      | 165,901       |              |
|                       |              |               | 384,542      |
| - เสื้อผ้าสตรี            | 296,664      | 361,276       |              |
|                       |              |               | 174,457      |
| - ชุดว่ายน้ำ             | 32,199       | 160,682       |              |
|                       |              |               |              |
| - ชุดเด็ก               |              |               |              |
+-----------------------+--------------+---------------+--------------+
| รวม                   | 2,015,767    | 1,984,668     | 1,856,966    |
+-----------------------+--------------+---------------+--------------+
| การใช้กำลังการผลิต (%)   | 99.34        | 84.61         | 86.55        |
+-----------------------+--------------+---------------+--------------+

 

หมายเหตุ : จำนวนกะที่สามารถผลิตได้จริง 1 กะ และจำนวนกะที่ผลิตจริง 1 กะ

วัตถุดิบและผู้จัดจำหน่าย

ด้วยบริษัทฯ ดำเนินธุรกิจประเภทสิ่งทอและเครื่องนุ่งห่ม
ซึ่งปัจจุบันมีการแข่งขันที่ค่อนข้างรุนแรงทั้งตลาดในประเทศและตลาดต่างประเทศ
โดยเฉพาะสินค้าจากประเทศจีนซึ่งเป็นคู่แข่งที่มีราคาถูก แต่บริษัทฯ
มีนโยบายในการผลิตสินค้าที่มีคุณภาพมาตรฐานและมีการพัฒนาอย่างต่อเนื่อง
พร้อมทั้งต้องสรรหาวัตถุดิบจากแหล่งที่เชื่อถือได้

และจากการที่บริษัทมีโรงถักผ้ายืดที่กบินทร์บุรี
ถือเป็นความได้เปรียบส่วนหนึ่งในการเป็นผู้ผลิตเสื้อผ้าสำเร็จรูป
โดยผ้ายืดที่ผลิตได้ผ่านมาตรฐานการรับรองจากต่างประเทศ
อีกทั้งบริษัทได้ลงทุนเครื่องจักรที่มีความทันสมัยและประสิทธิภาพการผลิตสูง
เพื่อให้สามารถผลิตสินค้าที่มีคุณภาพ และมีความหลากหลาย ทำให้ต้นทุนสินค้าต่ำลงสามารถแข่งขันได้

บริษัทฯ ได้ร่วมกับโรงงานผู้ผลิตวัตถุดิบและผู้จัดจำหน่ายวัตถุดิบ
วิเคราะห์ถึงความต้องการของตลาดและผู้บริโภคที่เปลี่ยนแปลงอยู่ตลอดเวลา
พัฒนาวัตถุดิบให้มีคุณภาพดียิ่งขึ้น มีความหลากหลาย และความแปลกใหม่
เพื่อสร้างความพึงพอใจแก่ลูกค้า ทั้งในด้านคุณภาพและความคุ้มค่าของราคาสินค้า

ในปี 2547 มีสัดส่วนการซื้อวัตถุดิบในประเทศและนำเข้าวัตถุดิบจากต่างประเทศ 85 : 15
การใช้วัตถุดิบของบริษัทฯ ก็ยังใช้วัตถุดิบที่ผลิตในประเทศเป็นหลัก นอกจากนี้บริษัทฯ
ยังได้มีการหาแหล่งวัตถุดิบใหม่ ๆ จากต่างประเทศ
เพื่อเป็นการสร้างความแตกต่างที่เหนือคู่แข่งและสร้างมูลค่าเพิ่มให้กับสินค้าของบริษัท

3.4 งานที่ยังไม่ได้ส่งมอบ

  - ไม่มี -